b'\n_START_ARTICLE_\nTeoreti\xc4\x8dna fizika\n_START_PARAGRAPH_\nTeor\xc3\xa9ti\xc4\x8dna f\xc3\xadzika (tudi teor\xc3\xadjska f\xc3\xadzika in redkeje teor\xc3\xa9tska f\xc3\xadzika) posku\xc5\xa1a razumeti svet z izdelavo modela, ki odslikuje stvarnost in z njim posku\xc5\xa1a pojasniti in napovedati fizikalne pojave. V fiziki obstajajo tri vrste teorij: osrednje, predlagane in mejne._NEWLINE_Nekatere fizikalne teorije podpirajo opazovanja, nekatere pa ne. Fizikalna teorija je model fizikalnih dogodkov in se ne da dokazati iz osnovnih aksiomov. Fizikalna teorija se razlikuje od matemati\xc4\x8dnega izreka. Fizikalne teorije z modelom zaobse\xc5\xbeejo stvarnost, njihovi navedki pa odra\xc5\xbeajo tisto kar izhaja iz opazovanj in zagotavljajo napovedi novih opazovanj._NEWLINE_Fizikalne teorije lahko sprejmejo, \xc4\x8de so njihove napovedi natan\xc4\x8dne. Pri tem la\xc5\xbeje sprejmejo enostavnej\xc5\xa1e fizikalne teorije kot pa obse\xc5\xbenej\xc5\xa1e. La\xc5\xbeje sprejmejo tudi tiste fizikalne teorije, ki zajamejo ve\xc4\x8d pojavov. Potek presku\xc5\xa1evanja fizikalne teorije je del znanstvene metode.'